[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000006", "text": "*For English review, see language toggle switch on top of page*"}, {"text_idx": "#000007", "text": "Be sy\u2019n dod i\u2019ch pen wrth i chi feddwl am unicorns? (neu uncyrn yn Gymraeg!) Yn aml iawn, maen nhw\u2019n cael eu cysylltu gyda phethau pinc, hudolus, lliwgar, fflwfflyd, sbarcli ac wrth gwrs, fedrwn ni ddim anghofio\u2019r pw\u0302 amryliw! Mae uncyrn wedi bod yn boblogaidd ar hyd yr oesoedd, ac maen nhw\u2019n ymddangos yn aml yn pop culture ac yn dipyn bach o craze hefo plant, yn enwedig genethod ifanc."}, {"text_idx": "#000008", "text": "Efallai eich bod chi\u2019n meddwl bod chi\u2019n gwybod sut mae uncyrn i fod i edrych, ond \u2018da chi \u2018rioed wedi cyfarfod yr un yma! Byddwch yn barod am sioc. Dyma uncorn hollol wahanol \u2013 welsoch chi \u2018rioed un mor bad**s a hwn yn eich bywyd! Mae o\u2019n yn dipyn o rebal yn o\u0302l y golwg, a does dim ganddo i\u2019w ddweud wrth pw\u0302 bob lliw!"}, {"text_idx": "#000009", "text": "Dyma lyfr sy\u2019n ffrwydrad o liwiau, ac mae\u2019r odl yn ddoniol iawn wrth i\u2019r uncorn restru\u2019r holl bethau \u201cneis\u201d tydi o ddim yn licio. Yn wir, mae gan yr uncorn yma ffordd unigryw iawn o wneud pethau ac mae\u2019n ddigon hapus a hyderus i wneud pethau\u2019n wahanol."}, {"text_idx": "#000010", "text": "Dwi\u2019n licio sut mae\u2019r awdur yn gwneud hwyl am ben y ddelwedd sterotypical o uncyrn ac yn troi\u2019r syniad o \u2018sut mae uncyrn i fod\u2019 ar ei ben, ac yn herio\u2019r drefn."}, {"text_idx": "#000012", "text": "Er yr hiwmor a\u2019r tynnu coes, mae neges hollbwysig wrth wraidd y llyfr yma - mae pawb yn wahanol ac yn sbeshal, a does dim o\u2019i le a\u0302 hynny. Mae lle i ni gyd yn y byd, a dyliwn ni fod yn fwy parod i dderbyn ein gilydd a chlodfori\u2019r amrywiaeth. Y brif neges yma yw byddwch yn hapus yn eich croen eich hun."}, {"text_idx": "#000013", "text": "Wedi ei ddarllen, tydw i dal ddim yn hollol siw\u0302r os dwi\u2019n licio teitl y llyfr. Ydio\u2019n gwneud synnwyr yn y Gymraeg \u2018dwa? Swnio dipyn bach yn chwithig i mi. Mae\u2019r iaith yn ddeheuol, ond yn gwbl ddealladwy \u2013 hyd yn oed i Gog fel fi. Ar y cyfan, 7.5 allan o 10."}]